ബിജെപിയുടെ യഥാര്ഥ സ്വഭാവം കത്തോലിക്ക സഭ മനസ്സിലാക്കുന്നത് നല്ലതാണ്: പ്രകാശ് കാരാട്ട് ബിജെപിയുടെ യഥാര്ഥ സ്വഭാവം കത്തോലിക്ക സഭ മനസ്സിലാക്കണമെന്ന് സിപിഎം പോളിറ്റ് ബ്യൂറോ അംഗം പ്രകാശ് കാരാട്ട്. ക്രിസ്ത്യന് പുരോഹിതര തന്ത്രപരമായി വശത്താക്കാന് ബിജെപി ശ്രമിക്കുകയാണ്. പാലാ ബിഷപിന്റെ പ്രസ്താവന കേരളത്തില് ആശങ്കയും സംശയവുമുണ്ടാക്കി. സമുദായങ്ങള്ക്കിടയില് വിള്ളലുണ്ടാക്കാന് പാലാ ബിഷപിന്റെ പ്രസ്താവനയെ ബിജെപി ഉപയോഗിക്കന്നു. മുസ്ലിങ്ങള്ക്കിടയില് തീവ്രവാദ സംഘടനകളും ആശയങ്ങളും ഉയര്ത്തുന്ന ഭീഷണി പാര്ട്ടിക്ക് ബോധ്യമുണ്ടെന്നും ദേശാഭിമാനിയില് എഴുതിയ ലേഖനത്തില് പ്രകാശ് കാരാട്ട് പറയുന്നു. 2016നു ശേഷം ക്രൈസ്തവര്ക്കെതിരായ വിദ്വേഷ കുറ്റകൃത്യങ്ങള് 59.6 ശതമാനം വര്ധിച്ചെന്നും അദ്ദേഹം ചൂണ്ടിക്കാട്ടുന്നു. ഈ രണ്ട് യുവതികള് മതംമാറി തീവ്രവാദ സ്വാധീനത്തില്പ്പെട്ടതിനെ സംബന്ധിച്ച കത്തോലിക്കാ സഭയുടെ ആശങ്ക മനസ്സിലാക്കാവുന്നതാണ്. അത്തരം തീവ്രവാദ സ്വാധീനങ്ങള്ക്ക് ഇരയാകുന്നതിനെതിരെ അവരുടെ സഭയ്ക്ക് മുന്നറിയിപ്പുനല്കുന്നത് അവരുടെ ഭാഗത്തുനിന്നും ശരിയായിരിക്കും. എന്നിരുന്നാലും, ഇവ ഒറ്റപ്പെട്ട സംഭവങ്ങളായിരുന്നു. മുസ്ലിം ഇതര സ്ത്രീകളെ ആകര്ഷിക്കുന്നതിനായി ലൗജിഹാദ് പോലെയുള്ള സംഘടിത ശ്രമങ്ങള് നടക്കുന്നതായി സംസ്ഥാന പൊലീസിന്റെയും എന്ഐഎയുടെയും അന്വേഷണത്തില് കണ്ടെത്തിയില്ലെന്നും കാരാട്ട് പറയുന്നു.